Document ID: /roh_data/filtered/fineweb-2-filterrobots_roh.jsonl.gz/49203

L’armistizi en l’Ucraina dal ost na vegn betg propi resguardà
- Glindesdi, 15.2.2016, 19:37
En la regiun da conflict en l'ost da l'Ucraina è la situaziun sa pegiurada las ultimas emnas. Adina pli savens vegnia rut l’armistizi ha ditg il secretari general da l'OSCE Lamberto Zannier envers SRF.
En il conflict en l’Ucraina dal ost vegn adina pli savens puspè duvrà armas grevas e quellas vegnan er transportadas puspè a la front. Responsabels sajan tant ils separatists sustegnids da la Russia sco er l'armada ucranaisa, ha ditg Zannier.
Ils observaturs da la OSCE vegnian plinavant adina puspè impedids da far lur lavur, quai surtut en la regiun che vegn controllada dals separatists sustegnids da la Russia, conferma Zannier a SRF.
RR novitads 20:00